নিজস্ব প্রতিবেদন: ফের মরণোত্তর অঙ্গদান শহরে। ব্রেন ডেথ রোগীর দেহাংশে নতুন জীবন পেতে চলেছেন মরণাপন্নরা। অঙ্গ নিয়ে যেতে মধ্যরাতে শহরে গ্রিন চ্যানেলের ব্যবস্থা করেছে কলকাতা পুলিস। শিলিগুড়ির কিশোরী মল্লিকা মজুমদার। বয়স পনেরো। কানে সংক্রমণ নিয়ে ভর্তি হন SSKM-এ। শুক্রবার তাঁর ব্রেন ডেথ হয়। তারপর পরিবারের সম্মতিতে অঙ্গদানের ব্যবস্থা করা হয়। লিভার প্রতিস্থাপনের জন্য হায়দরাবাদ থেকে গ্রহিতাকে নিয়ে আসা হয়েছে অ্যাপলো গ্লিনিগালস হাসপাতালে। রাত সাড়ে বারোটা নাগাদ গ্রিন করিডর করে দেহ নিয়ে যাওয়া হবে হাসপাতালে। মল্লিকার দুটি কিডনি SSKM-এই ভর্তি দুই রোগীর শরীরের বসানো হবে। তাঁর রেটিনাও সংগ্রহ করা হয়েছে। ত্বকের কোষ সংরক্ষণ করে রাখা হয়েছে SSKM-এর স্কিন ব্যাঙ্কে।